ติดตามผลการประชุมของ ศบค. เรื่องการขยายเวลาล๊อกดาวน์/สถานการณ์โควิด ในโรงงานอุตสาหกรรมอาจกระทบกำลังการผลิต/ Regulatory risk ในกลุ่มธนาคารการเงิน/ทิศทางค่าระวางเรือที่ปรับตัวขึ้น หนุนกลุ่มเดินเรือ/SET 1520-30 จุด แนะนำ AMATA, HANA
16 สิงหาคม 2564

Reopening sectors: ติดตามผลการประชุมของ ศบค. เรื่องการขยายเวลาล๊อกดาวน์ต่อในวันที่ 16 ส.ค. โดยจะมีการทบทวนมาตรการผ่อนปรนให้ 4 ธุรกิจหลักที่มีความจำเป็นต่อการใช้ชีวิตของประชาชน สามารถเปิดให้บริการได้ในศูนย์การค้า ได้แก่ 1.ธนาคาร สถาบันการเงิน 2.ธุรกิจสื่อสาร ไอที 3.ร้านเบ็ดเตล็ด และ 4.ร้านเครื่องใช้ไฟฟ้าที่จำเป็น มองจะเป็นบวกกับ CPN, COM7, SYNEX, HMPRO, GLOBAL, และ DOHOME เป็นต้น
Food sector: ติดตามสถานการณ์การระบาดของโควิด-19 ในโรงงานอุตสาหกรรมซึ่งอาจกระทบกับกำลังการผลิต โดยล่าสุดโรงงานสมุทรสาคร 233 แห่ง ตรวจ ATK ผลบวกโควิด-กลุ่มเสี่ยง 5,845 คน ทั้งนี้ ASIAN ซึ่งมีโรงงานในพื้นที่จังหวัดสมุทรสาครคาดยอดขายใน 3Q21 จะทรงตัวถึงอ่อนตัวเล็กน้อยจากปัญหาแรงงานติดโควิดในพื้นที่
Banking and Finance sectors: ติดตาม Regulatory risk ยังมีเหลืออยู่บ้าง คือ การลดเพดานดบ., และมาตรการช่วยเหลือเพิ่มเติม หลังล่าสุด “ราชกิจจานุเบกษา” ประกาศลดค่าทวงถามเหลือ 50-100 บ. และค่าลงพื้นที่ไม่เกิน 400 บาท และถ้าหนี้ที่ค้างไม่เกิน 1,000 บาทห้ามเก็บค่าทวงถามเลย โดยจะบังคับใช้ 30 วันหลังประกาศนี้ มองผลกระทบต่อกำไรของกลุ่มธนาคารจำกัด ส่วน MTC กระทบเยอะสุด 5% ของกำไร รองลงมา TIDLOR 3-4% ของกำไร ส่วน SAWAD SAK ไม่ได้เก็บส่วนนี้ ณ ตอนนี้ จึงไม่น่ากระทบ ติดตามธปท.งัดมาตรการบีบแบงก์ “แฮร์คัต” ให้ลูกหนี้ แลกได้สิทธิผ่อนเกณฑ์จัดชั้น “หนี้เสีย” ลดภาระตั้งสำรอง พร้อมสั่งแบงก์ทำแผนช่วยลูกหนี้แบบอยู่รอดยาว 2-3 ปี นอกจากนี้ให้ติดตามโครงการ "พักทรัพย์ พักหนี้" หลังมาตรการภาษีบังคับใช้แล้ว โดย ธปท. เปิดตัวเลขล่าสุด อนุมัติกิจการเข้าพักทรัพย์ พักหนี้แล้ว 50 ราย คิดเป็นมูลค่าทรัพย์สินที่โอน 8,991 ล้านบาท (ก่อนหน้านี้ ณ วันที่ 2 ส.ค.อยู่ที่ 21 ราย มูลค่า 1,855.09 ล้านบาท) ขณะที่ สินเชื่อฟื้นฟูมีการอนุมัติแล้ว 89,444 ล้านบาท คิดเป็นจำนวนลูกหนี้ที่ได้รับการช่วยเหลือกว่า 29,000 ราย ในจำนวนนี้ 44% เป็นลูกหนี้ธุรกิจรายเล็ก
Shipping sector: ติดตามทิศทางค่าระวางเรือ BDI และ SCFI ที่ปรับตัวขึ้น 5.8% WoW และ 1.3% WoW ตามลำดับ ได้แรงหนุนจากการขยายตัวของเศรษฐกิจโลก ขณะที่ Supply ค่อนข้างตึงตัวจากสถานการณ์โควิด-19 โดยล่าสุดจีนประกาศปิด Meishan terminal ซึ่งอยู่ที่ท่าเรือ Ningbo ซึ่งใหญ่เป็นอันดับ 3 ของโลกหลังตรวจพบผู้ติดเชื้อโควิด 1 ราย ซึ่งนับเป็นครั้งที่สองในปีนี้ที่จีนมีการปิดท่าเรือขนาดใหญ่ของประเทศ
มุมมองตลาดหุ้น/ กลยุทธ์การลงทุน วันนี้คาด SET 1520-30 จุด แนะนำ AMATA, HANA
1) AMATA (ราคาพื้นฐาน 22.60 บาท) รายงานกำไร 2Q21 +15% YoY และ +33% QoQ ดีกว่าที่เราและตลาดคาด 45% และ 56% ตามลำดับ คาดว่าบริษัทจะกลับมาฟื้นตัวแข็งแกร่งเมื่อสถาณการณ์โควิดคลี่คลายขึ้นใน 4Q21 2) HANA (ราคาพื้นฐาน 92.00 บาท) รายงานกำไร 2Q21 +61% YoY และ +87% QoQ ดีกว่าเราและตลาดคาดสูงถึง 68% และ 46% ตามลำดับ จากยอดขายและกำไรขั้นต้นที่สูงจากกำลังการผลิตใหม่ที่เข้ามาเร็วกว่าคาด ทั้งนี้คาดว่า 3Q21 กำไรจะยังเติบโตเป็นดีต่อเนื่อง อาจมีผลกระทบจากกำลังการผลิตชะลอลงจากการระบาดโควิดในโรงงานอยุธยา แต่ค่าเงินบาทที่อ่อนค่ากว่า 5% จะช่วยชดเชยส่งผลให้ได้รับผลกระทบต่อกำไรจำกัด
รายงานตัวเลขเศรษฐกิจ 
วันจันทร์ ติดตาม ตัวเลข GDP 2Q21 ของไทยคาด +6.3% YoY และ -1.2% QoQ  ตัวเลข GDP 2Q21 ของญี่ปุ่นคาด +0.7% YoY และ +0.2% QoQ ผลผลิตภาคอุตสาหกรรมของจีนเดือน ก.ค. คาด +7.8% YoY ตัวเลข Retail sales ของจีนเดือน ก.ค. คาด +11.5% YoY ตัวเลข Fixed asset investment 7M21 ของจีน คาด +11.3% YoY
วันอังคาร ติดตาม ตัวเลข Retail sales ของสหรัฐฯ เดือน ก.ค. คาด -0.3% MoM และ +11.5% YoY ผลผลิตภาคอุตสาหกรรมของสหรัฐฯเดือน ก.ค. คาด +0.5% MoM
วันพุธ ติดตาม ตัวเลขยอดผลิตและยอดขายรถยนต์ของไทยเดือน ก.ค. ตัวเลขส่งออกของญี่ปุ่นเดือน ก.ค. คาด +39% YoY ตัวเลขยอดสร้างบ้านใหม่ของสหรัฐฯ เดือน ก.ค. -2.2% MoM ตัวเลขยอดอนุญาตก่อสร้างของสหรัฐฯ เดือน ก.ค. คาด +1% MoM  ปริมาณสต๊อกน้ำมันดิบสหรัฐฯ รายสัปดาห์ และ FOMC meeting minutes
วันพฤหัสฯ ติดตาม ตัวเลข Philadelphia Fed Business Outlook เดือน ส.ค. คาด +10% MoM เป็น 24.2 จุด และตัวเลขการขอรับสวัสดิการว่างงานของสหรัฐฯรายสัปดาห์คาด 3.60 แสนคน (-4.0% WoW) วัน
ศุกร์ ติดตาม การกำหนดอัตราดอกเบี้ยนโยบาย Loan Prim Rate 1 ปีของจีนคาดคงดอกเบี้ยที่ 3.85% ดัชนีราคาผู้ผลิตของเยอรมันเดือน ก.ค. คาด +0.8% MoM และ +9.2% YoY และตัวเลข Retail Sales ของอังกฤษเดือน ก.ค. คาด +0.5% MoM และ +6.4% YoY